CVM sanctos Patres  prædecessores nostros Abbates, erga gregem sibi commissum vigilantes, ad nostræ religionis  Cluniacensis Ordinis obseruātiam  regularis disciplinæ doctrinam, multas laudabiles ordinationes  regularia statūta confecisse  scripsisse nouerimus, ab olimque Generale Capitulum,  solemnem Congregationem annuam conuenire  tenere decreuerint, vbi totius nostri prædicti Cluniacensis Ordinis,  membrorum eiusdem statum reformare, corruptos viuendi mores corrigere, statutorum huiusmodi transgressores dirigere, deuotionem augere,  omnia in melius salubriter in Domino disponere ac resurgere valerent. Nos igitur Ioannes de Bourbonio, Dei gratia Episcopus Aniciensis,  Abbas Cluniacensis prædictus, ex debito nostri suscepti Pastoralis officij, eorum sanctorum Patrum,  prædecessorum nostrorum Abbatum, præstanti diuinæ bonitatis auxilio, viribus omnibus volentes imitari deuotionem: ac etiam nos prædicti Diffinitores Generalis Cluniacensis Capituli, dicti anni gratiæ millesimi quatercentesimi quinquagesimi octaui, Apostolica auctoritate deputati, paribus freti rationibus,  ne temporum vetustas obliuioni cedat modernorum, sed vt quæ sancte  religiose decreta extiterunt, nostris in diebus fructum valeant reportare salutarem: Ex prædictis statutis aliqua duximus extrahenda, memoranda, recensenda,  moderanda, illaque omni cum studio publicanda. Statutis vero aliis  ordinationibus nostrorum prædictorum sanctorum Patrum,  prædecessorum Abbatum, ac aliorum Capituli Generalis Diffinitorum hactenus editis, non intendimus propterea quouismodo derogare, quinimo ea volumus  decernimus in suo firmitatis robore inuiolata persistere. Quorum quidem statutorum tenor seriatim sequitur sub hac forma.